text: Lokale Venstre-formænd står alle bag Eva Kjer Hansen
  26 februar 2016 kl. 16.38
  Rundringning viser, at 13 ud af 14 Venstre kommuneforeninger bakker op om miljø- og fødevareminister Eva Kjer Hansen.
  Balladen om Eva Kjer Hansens fremtid som minister optager i den grad de lokale vælgerforeninger i Syd- Sønderjylland.
  TV SYD har i dag været i kontakt med Venstreforeninger i samtlige kommuner i sendeområdet, og alle  bakkede op omkring Eva Kjer Hansen som miljø- og fødevareminister.
  Helt så entydig er støtten dog ikke, når det kommer til spørgsmålet om, hvorvidt Venstre skal risikere et valg - i forsvaret for deres minister.
  Her svarer kun 11 af de 14 ja til, at man hellere skal tage et valg end sige farvel til Eva Kjer som minister. Tre kommuneformænd ønsker ikke at udtale sig om spørgsmålet.
  TV SYD stillede fredag samtlige lokale venstreforeninger i Syd- og Sønderjylland to spørgsmål: 
  Har I forsat fuld opbakning til at Eva Kjer Hansen skal forsætte som miljø- og fødevareminister? 
  Også hvis det skal koste et valg? 
  Her er hvad de forskellige Venstre-formænd svarede:
  Esbjerg, formand Ketty Christophersen:
  1. JA
  2. Vil ikke udtale sig om det spørgsmål
  Kommentar:
  - Jeg har fulgt sagen tæt hele vejen igennem og vi har stor tillid til at Lars Løkke får lyst den her krise på Marienborg. Vi vil gerne holde for os selv om hvorvidt at det er værd, at risikere et valg for at bevare en minister, men vi mener at det ville være en stor udfordring for Danmark, hvis vi midt i flygtningekrise skulle til at sætte alt på standby og føre valgkamp, siger Ketty Christophersen
   
  - Vi er rigtig trætte af alt den her ballade om et muligt valg. Men allerede da de første meldinger om valg kom for Christiansborg for et par dage siden gik vi i gang med at gøre klar til at mobilisere en hurtig valgkamp. Og vi er klar, hvis det sker, siger Ketty Christophersen
   Fanø, viceborgmester Marius Nielsen:
  1. JA
  2. JA
  Kommentar: 
  - Det er en trist sag og der Danmark har på ingen måde behov for et valg lige nu. Men hvis vores formand vurderer, at det må koste et valg, at forsvare sin minister, så støtter vi den beslutning på Fanø, viceborgmester Marius Nielsen fra Fanø
  Hedensted, formand Peter Schmidt Hansen:
  1. JA
  2. JA
  Kommentar:
  - Man fatter ikke den hetz, som vi lige nu ser mod landbruget. Det her handler om en miljøreligion, hvor man forsøger at ramme landbruget ved at fjerne en dygtig minister. Derfor bakker Venstre i Hedensted fuldt om ministeren – uanset om det må koste et valg, siger Peter Schmidt Hansen, der formand i Venstre i Hedensted kommune
    Billund, formand Peter Fredensborg:
  1. JA
  2. JA
  Kommentar:
  - Det er mit helt klare indtryk at venstrefolk i Bullund bakker fuldt op om vores statsminister. Det er ekstremt kompliceret og teknisk stof, men for os handler det om, at hvis man har tillid til sine ministre, så skal man ikke fyre dem. Det er et stærkt træk af en statminister at står bag sin minister selvom at det kan koste et valg, siger Peter Fredensborg fra Venstre i Billund Kommune
    Horsens, formand Per Svendsen:
  1. JA
  2.  Ønsker IKKE at udtale sig om det punkt.
  Kommentar:
  - Vi støtter selvfølgelig Eva Kjer Hansen så længe at hun dygtigt udfører den politik, som vi har i Venstre, og det mener vi at hun har gjort. Derfor har hun vores opbakning, siger Per Svendsen fra Venstre i Horsens
  - Vi vil ikke at udtale os om hvorvidt at den her sag skal koste et valg. Det lader vi dem om at bestemme på Christiansborg, men for os handler det om, hvordan Venstre bedst får sin politik igennem, og det er altså statsministeren, der bestemmer, hvem som der skal være minister, ikke os, siger Per Svendsen formand for Venstre i Horsens Kommune.
  Aabenraa Kommune, Lorens Peter Jørgensen:
  1. JA
  2. JA
  Kommentar:
  - Ja, vi har fuld opbakning - også ved et eventuelt valg.
  Vejle Kommune, Jacob Bogh Nielsen:
  1. JA
  2. JA
  Kommentar:
  - Vi har 112 procent opbakning til Eva Kjer Hansen. Jeg synes, situationen bliver håndteret korrekt ved at alle bliver hørt i sagen nu. 
  Varde Kommune, Lotte Højmark Tang:
  1. JA
  2. (Ikke fået svar endnu)
  Kommentar:
  - Vi har fuld opbakning. Man kan ikke have en regering, hvor støttepartierne på så løst et grundlag udtrykker mistillid til ministeren. Jeg synes, Lars Løkke håndterer det fantastisk godt.   
  Tønder, formand Lars-Erik Skydsbjerg:
  1. JA
  2. JA
  Vejen, formand Johannes Jensen:
  1. JA
  2. JA
  Sønderborg, formand Peter Brodersen:
  1. JA
  2. JA
  Kommentar:
  -    Jeg ville gøre nøjagtig det samme som Lars Løkke. Men jeg kan jo ikke gøre noget herfra. 
  Kolding, Bent Ole Jonsen:
  1. JA
  2.  Ønsker IKKE at udtale sig om det punkt.
  Kommentar:
  -    Vi har stor tillid til vores minister. Hun er dygtig med sans for detaljen. Ihærdig og arbejdsom. 
  Haderslev, Peter Lund Pedersen:
  1. JA
  2.  Ønsker IKKE at udtale sig om det punkt.
  Kommentar:
  -    Medlemmerne forstår ikke hvorfor det er kommet så vidt. Det virker meget teknisk det der foregår og borgerne forstår det ikke.
  -    Christiansborg er meget langt væk, og jeg ved jo ikke hvad der er sket forud for det her, men det er utrolig trist, at der er skabt røre i den borgerlige lejr. Jeg håber de finder en løsning.
  Fredericia, Peder Tind:
  1. JA
  2. JA
  